Diari Oficial de la Generalitat Valenciana


Sumari del DOGV 5533, del 13-06-2007 (2007/7097)

RESOLUCIÓ de 29 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col?laboració per a l'execució d'instal·lacions esportives entre la Conselleria de Cultura, Educació i Esport de la Generalitat i les Diputacions Provincials d'Alacant, Castelló i València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5533

Data del DOGV
:   13-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7097


Data del document
:   29-05-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * instal·lació esportiva
    * cooperació administrativa
    * administració local

RESOLUCIÓ de 29 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col'laboració per a l'execució d'instal·lacions esportives entre la Conselleria de Cultura, Educació i Esport de la Generalitat i les Diputacions Provincials d'Alacant, Castelló i València. [2007/7097]  
Subscrit, després de la tramitació prèvia reglamentària, entre la conselleria de Cultura, Educació i Esport de la Generalitat i les Diputacions Provincials d'Alacant, Castelló i València, el 28 de juliol de 2006, un Conveni de col·laboració per a l'execució d'instal·lacions esportives, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0505/2007, i que figura com a annex d'esta resolució.  
València, 29 de maig de 2007. La directora general de Relacions amb les Corts i Secretariat del Govern: Angélica Such Ronda.  
CONVENI DE COL·LABORACIÓ PER A L'EXECUCIÓ D'INSTAL·LACIONS ESPORTIVES ENTRE LA CONSELLERIA DE CULTURA, EDUCACIÓ I ESPORT DE LA GENERALITAT I LES DIPUTACIONS PROVINCIALS D'ALACANT, CASTELLÓ I VALÈNCIA  
València 28 de juliol de 2006  
REUNITS  
D'una part, l'Hble. Sr. Alejandro Font de Mora Turón, conseller de Cultura, Educació i Esport de la Generalitat, en nom i representació de la Generalitat, facultat per a este acte per l'acord adoptat pel Govern Valencià en sessió celebrada el 21 de juliol de 2006.  
D'una altra part, l'Excm. Sr José Joaquín Ripoll Serrano, president de la Diputació Provincial d'Alacant, en nom i representació d'esta, facultat per a este acte per l'acord del Ple adoptat en sessió celebrada el 6 de juliol de 2006 assistit per Sra. Amparo Koninck Frasquet, secretaria general de la Diputació d'Alacant.  
D'una altra part l'Excm. Sr. Carlos Fabra Carreras president de la Diputació Provincial de Castelló, en nom i representació d'esta, facultat per a este acte per l'acord del Ple adoptat en sessió celebrada el 27 de juny de 2006, assistit per Sr. Manuel Marín Herrera, secretari general de la Diputació de Castelló.  
D'una altra part l'Excm. Sr. Fernando Giner Giner, president de la Diputació Provincial de València, en nom i representació d'esta, facultat per a este acte per l'acord del Ple adoptat en sessió celebrada el 27 de juny de 2006, assistit per Sr.Jose Manuel Chirivella Moret, secretari general de la Diputació de València.  
Actuant les parts en representació i amb les facultats que els seus respectius càrrecs els conferixen,  
MANIFESTEN  
La conselleria de Cultura, Educació i Esport i les diputacions provincials d'Alacant, Castelló i València firmen el present conveni de cooperació, que tendix a canalitzar les inversions en instal·lacions esportives a la Comunitat Valenciana, i incidixen en l'aspiració de coordinació defesa per l'actual administració autonòmica.  
El present conveni es realitza per a la planificació d'instal·lacions i equipaments esportius i la creació d'una xarxa bàsica que aconseguisca un equilibri comarcal d'infraestructures esportives que regule instal·lacions d'esports minoritaris en zones d'especial arrelament.  
A la vista de tot això, es procedix a la subscripció del següent conveni entre la conselleria de Cultura, Educació i Esport i les diputacions provincials d'Alacant, Castelló i València d'acord amb les següents  
ESTIPULACIONS  
Primera. Objecte del conveni  
El present conveni s'establix per a aconseguir una major coordinació institucional i una conjunció d'esforços en l'execució d'obres a les províncies d'Alacant, Castelló i València per a aconseguir la definició i consolidació d'infraestructures esportives de la Comunitat Valenciana, amb una inversió estimada de seixanta milions d'euros (51.959.402 euros).  
Segona. Actuacions del Pla d'Instal·lacions d'Obres  
El Pla d'Instal·lacions Esportives tindrà cinc tipus diferents d'actuacions:  
TIPUS A. Construcció o reforma integral d'espais esportius de xicoteta entitat, dirigits preferentment a municipis xicotets  
TIPUS B. Construcció de nous espais esportius  
TIPUS C. Construcció de nous espais esportius, reforma integral d'instal·lacions esportives existents  
TIPUS D. Construcció o reforma d'espais esportius tradicionals   
TIPUS E. Incorporació d'equipament esportiu   
El present pla estarà compost dels programes següents:  
PROGRAMA DE MILLORA I AMPLIACIÓ DE LA XARXA BÀSICA D'INSTAL·LACIONS ESPORTIVES EN ENTITATS LOCALS DE LA PROVÍNCIA  
Este programa inclou les actuacions següents:  
TIPUS A. Construcció o reforma integral d'espais esportius de xicoteta entitat, dirigits preferentment a municipis xicotets  
Es consideren com a tals: les obres de reparació, o de millora de les instal·lacions existents, així com la construcció de noves unitats esportives.  
El límit del pressupost per a coneixement de l'administració contingut en els projectes presentats a incloure en ambdós programes, incloent-hi els honoraris de redacció del projecte, direcció de l'obra, direcció d'execució i seguretat i salut, no podrà excedir 120.202,42 euros (IVA inclòs).  
TIPUS B. Construcció de nous espais esportius  
Es consideren com a tals: les obres de construcció de noves unitats esportives o espais complementaris a l'esport, i d'esta manera s'incrementa l'oferta esportiva de la xarxa bàsica d'instal·lacions esportives existents.  
El pressupost per a coneixement de l'administració contingut en els projectes presentats a incloure en ambdós programes, incloent-hi els honoraris de redacció del projecte, direcció de l'obra, direcció d'execució i seguretat i salut, estarà comprés entre 120.202,42 € i 300.000 € (IVA inclòs).  
TIPUS C. Construcció de nous espais esportius, reforma integral d'instal·lacions esportives existents  
Es consideraran com a tals: les obres de construcció de noves unitats esportives d'una certa entitat, la reforma integral de poliesportius o espais esportius existents, el cobriment de piscines existents. En esta tipologia d'intervenció, s'haurà d'incloure la incorporació d'energies renovables o, almenys, la seua preinstal·lació.  
El pressupost per a coneixement de l'administració contingut en els projectes presentats a incloure en ambdós programes, incloent-hi els honoraris de redacció del projecte, direcció de l'obra, direcció d'execució i seguretat i salut, estarà comprés entre 300.000 € i 2.000.000 € (IVA inclòs).  
2. PROGRAMA PER AL FOMENT A L'ESPORT TRADICIONAL  
Este programa inclou les actuacions següents:  
TIPUS D. Construcció o reforma d'espais esportius tradicionals   
Es consideren com a tals: les obres de construcció de nous espais esportius tradicionals, així com la seua reforma parcial o total i posada en servici.  
El pressupost per a coneixement de l'administració contingut en els projectes presentats a incloure en ambdós programes, incloent-hi els honoraris de redacció del projecte, direcció de l'obra, direcció d'execució i seguretat i salut, no podrà excedir 300.000 € (IVA inclòs).  
PROGRAMA DE MILLORA DE LA GESTIÓ D'INSTAL·LACIONS ESPORTIVES EXISTENTS  
Este programa inclou les actuacions següents:  
TIPUS E. Incorporació d'equipament esportiu   
Es consideren com a tals: tant la millora de sòls esportius com la incorporació d'equipament esportiu pròpiament dit, amb l'objectiu de millorar i ampliar l'oferta esportiva existent.   
Així mateix, es proposa incorporar energies renovables a les instal·lacions existents, en qualsevol de les seues modalitats: plaques solars fotovoltaiques, col·lectors solars tèrmics, calderes de biomassa, residus sòlids, biogàs, bombes de calor adaptada al terreny, màquines de producció de fred per absorció, etc.  
El pressupost per a coneixement de l'administració contingut en els projectes presentats per a ambdós programes, incloent-hi els honoraris de redacció del projecte, direcció de l'obra, direcció d'execució i seguretat i salut, no podrà excedir 300.000 € (IVA inclòs).  
Tercera. Prioritats  
Es consideraran prioritàries aquelles obres en què concórreguen les circumstàncies següents:  
1. Dèficit d'instal·lacions esportives de la localitat i de la comarca a què pertanga el municipi o, si és el cas, zona d'influència.  
2. Grau d'ocupació previst: nombre d'esportistes per edats, disciplines esportives, horaris d'utilització, i totes aquelles que es consideren oportunes per al major coneixement de l'ús de la instal·lació.  
3. Nivell d'activitat esportiva existent (escoles, clubs) a la localitat.  
4. Garantia que l'entitat local sol·licitant puga disposar de mitjans suficients i adequats per al manteniment i gestió de la instal·lació esportiva, acreditant la cobertura dels costos, tant de personal com de manteniment de la instal·lació.  
5. Aquelles destinades a municipis en què les instal·lacions esportives siguen un servici de prestació obligatòria i no en tinguen.  
En tot cas, per a l'adjudicació de les ajudes es tindrà en compte els fons disponibles en relació amb la suma total de les sol·licituds, excloent-ne aquelles peticions que excedisquen les possibilitats pressupostàries.  
Quarta. Finançament  
Els diferents programes d'actuació disposen dels següents percentatges de finançament:  
PROGRAMA DE MILLORA I AMPLIACIÓ DE LA XARXA BÀSICA D'INSTAL·LACIONS ESPORTIVES EN ENTITATS LOCALS DE LA PROVÍNCIA  
TIPUS A. Construcció o reforma integral d'espais esportius de xicoteta entitat, dirigits preferentment a xicotets municipis  
Aportants Percentatge de  
 finançament  
Conselleria de Cultura, Educació i Esport 45%  
Diputació Provincial de ?????. 45%  
Ajuntaments 10%  
TOTAL 100%  
TIPUS B. Construcció de nous espais esportius  
Aportants Percentatge de  
 finançament  
Conselleria de Cultura, Educació i Esport 40%  
Diputació Provincial de ?????. 40%  
Ajuntaments 20%  
TOTAL 100%  
TIPUS C. Construcció de nous espais esportius, reforma integral d'instal·lacions esportives existents  
Aportants Percentatge de  
 finançament  
Conselleria de Cultura, Educació i Esport 33,33%  
Diputació Provincial de ?????. 33,33%  
Ajuntaments 33,33%  
TOTAL 100%  
2. PROGRAMA PER AL FOMENT DE L'ESPORT TRADICIONAL  
TIPUS D. Construcció o reforma d'espais esportius tradicionals   
Aportants Percentatge de  
 finançament  
Conselleria de Cultura, Educació i Esport 40%  
Diputació Provincial de ?????. 40%  
Ajuntaments 20%  
TOTAL 100%  
3. PROGRAMA DE MILLORA DE LA GESTIÓ D'INSTAL·LACIONS ESPORTIVES EXISTENTS  
TIPUS E. Incorporació d'equipament esportiu   
Aportants Percentatge de  
 finançament  
Conselleria de Cultura, Educació i Esport 33,33%  
Diputació Provincial de ?????. 33,33%  
Ajuntaments 33,33%  
TOTAL 100%  
L'aportació de la Generalitat per a este pla serà per un import màxim de 10.230.247 euros, i correspondran 6.400.000 euros a la província d'Alacant, 5.600.000 euros a la província de Castelló i 8.000.000 euros a la província de València. Es finançarà a càrrec de l'aplicació pressupostària 30.52.134.73.1 línia T2290000, dels Pressupostos de la Generalitat amb les anualitats següents:  
Exercici de l'any 2007: 1.500.000 euros  
Exercici de l'any 2008: 4.000.000 euros  
Exercici de l'any 2009: 4.000.000 euros  
Exercici de l'any 2010: 4.000.000 euros  
Exercici de l'any 2011: 5.000.000 euros  
Exercici de l'any 2012: 1.500.000 euros  
El Consell, a proposta del conseller d'Economia, Hisenda i Ocupació, podrà reajustar unilateralment les anualitats de les seues aportacions per a ajustar-les als crèdits disponibles o al volum d'obra executat, sense variar l'import total de la subvenció, sempre que els romanents crediticis ho permeten. Esta resolució es notificarà a les diputacions provincials. El Consell podrà també, a proposta del conseller d'Economia, Hisenda i Ocupació, autoritzar el conseller de Cultura, Educació i Esport per a realitzar el reajustament de les anualitats.  
Per la seua banda, la Diputació Provincial d'Alacant es compromet a subvencionar les mencionades obres fins a un import màxim de 6.400.000 euros, finançades a càrrec de l'aplicació pressupostària 75.903.891.  
Per la seua banda, la Diputació Provincial de Castelló es compromet a subvencionar les mencionades obres fins a un import màxim de 5.600.000 euros, finançades a càrrec de l'aplicació pressupostària 791-7594084.  
Per la seua banda, la Diputació Provincial de València es compromet a subvencionar les mencionades obres fins a un import màxim de 8.000.000 euros, finançades a càrrec de l'aplicació pressupostària 345.95760.281.44.  
La resta de la inversió serà a càrrec de cada ajuntament, d'acord amb el finançament previst per a cada actuació.  
L'acord quedarà condicionat a l'existència de crèdit adequat i suficient en els Pressupostos de la Generalitat i en els de les diputacions provincials per als exercicis corresponents, i a qualsevol altre requisit legal exigible o necessari.  
Quinta. Pressupost subvencionable  
Es denomina Pressupost PID al pressupost subvencionable, que podrà ser, segons el parer de la comissió mixta, inferior a la petició realitzada. El percentatge de subvenció s'aplicarà sobre el Pressupost PID.  
En cap cas, el Pressupost PID inclourà el cost d'adquisició dels terrenys objecte de la construcció de les obres subvencionades.  
El Pressupost PID podrà incloure les quantitats corresponents als honoraris de direcció de l'obra, direcció d'execució i aprovació del pla i seguiment de seguretat i salut.  
Sexta. Gestió del PID  
Les diputacions provincials publicaran una convocatòria per cada província per a rebre sol·licituds dels ajuntaments que vullguen participar del pla objecte d'este conveni, d'acord amb les estipulacions definides en les bases per a la formació i gestió del Pla d'Instal·lacions Esportives que figura com a annex a este conveni.  
Després de la convocatòria pública, la comissió mixta, establida en la clàusula octava, establirà, mitjançant una resolució provisional conjunta, publicada en el DOGV i en els butlletins oficials de cada província, la inclusió i distribució de les obres dins dels tipus d'actuacions i la determinació del pressupost PID per a cada obra.   
Les diputacions notificaran les resolucions provisionals, i estes quedaran condicionades a l'efectiva aportació per part dels ajuntaments beneficiaris del finançament que els corresponga, així com a la documentació prevista en les bases per a la formació i gestió del Pla que figura com a annex a este conveni. Després de la presentació de la documentació exigida per part dels ajuntaments, la comissió mixta efectuarà la proposta d'aprovació de la resolució definitiva de la convocatòria.   
Les inversions que preveu este pla seran contractades per l'òrgan de contractació dels ajuntaments beneficiaris. Les contractacions de les obres hauran d'ajustar-se al Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, o modificacions que s'hagen produït, així com al que disposen els pressupostos i projectes aprovats i, si és el cas, a les directrius assenyalades pels tècnics de les diputacions provincials i/o de la conselleria de Cultura, Educació i Esport.  
Cada diputació provincial abonarà als ajuntaments la seua aportació i la de la Generalitat en concepte de subvenció de capital. Les aportacions que han de realitzar les diputacions provincials i la conselleria de Cultura, Educació i Esport requeriran la certificació prèvia d'obra executada, firmada pel director d'obra i aprovada per l'òrgan competent de l'òrgan de contractació, visada pel Servici d'Infraestructures i Equipament Esportiu de la Secretaria Autonòmica d'Esport de la conselleria de Cultura, Educació i Esport en les obres del tipus C, D i E, i per l'òrgan que corresponga en cada una de les diputacions provincials per a les obres de tipus A i B.  
Les diputacions hauran de presentar en la Secretaria Autonòmica d'Esport, abans del 15 de novembre de cada exercici pressupostari afectat pel present conveni, un informe emés per la Intervenció de la Diputació, en el qual s'acredite i es done constància de les certificacions aprovades en eixe període en el total del conveni, així com de cada obra finançada. El dit informe tindrà el valor de compte justificatiu a l'efecte del que disposa l'article 30 de la Llei General de Subvencions.  
La Secretaria Autonòmica d'Esport realitzarà un únic pagament anual a favor de les diputacions. L'import del pagament es determinarà basant-se en l'informe que es menciona en el punt anterior, i no podrà excedir, en cap cas, els límits pressupostaris de cada anualitat.  
Segons el que disposa l'article 19.3, de la Llei 38/2003, de 17 de novembre, General de Subvencions, l'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes o ingressos, supere el cost de la inversió subvencionada.  
Sèptima. Obligacions de les diputacions  
La Generalitat podrà requerir qualsevol informació relativa a estes inversions i als expedients tant a les diputacions provincials com als ajuntaments beneficiaris.  
Per a l'entrega de la subvenció de la Generalitat als ajuntaments beneficiaris, la corresponent diputació provincial actuarà com a entitat col·laboradora de la Generalitat, d'acord amb el que establixen els articles 12, 13 i 15 de la Llei 38/2003 General de Subvencions, per la qual cosa assumirà les obligacions següents:  
1. La diputació provincial actuarà com a entitat col·laboradora de la conselleria de Cultura, Educació i Esport als efectes relacionats amb la subvenció concedida, que, en cap cas, es considerarà part integrant del seu patrimoni.   
2. La diputació provincial entregarà els fons rebuts de la conselleria de Cultura, Educació i Esport d'acord amb els criteris establits en la normativa reguladora de transferències de capital continguda en la Llei d'Hisenda Pública de la Generalitat i la resta de legislació concordant i d'aplicació.  
3. La diputació provincial verificarà el compliment de l'efectivitat de les condicions i requisits determinants de la concessió de la subvenció a cada ajuntament.   
4. Les diputacions provincials, com a entitats col·laboradores, se sotmetran a les actuacions de comprovació que respecte a la gestió dels dits fons puga efectuar la Generalitat, a les de control financer que realitze la Intervenció General de la Generalitat i als procediments fiscalitzadors del Tribunal de Comptes i de la Sindicatura de Comptes.  
5. L'entitat col·laboradora justificarà l'entrega dels fons percebuts, davant de la Secretaria Autonòmica d'Esport i, en cas que se li requerisca, entregarà la justificació presentada pels beneficiaris.  
Octava: Comissió mixta  
Es crearà una comissió mixta, en cada una de les províncies, per a la coordinació dels esmentats plans, que estarà composta per:  
- El diputat d'esports de la corresponent diputació provincial, assistit pels tècnics per ell designats.  
- El secretari autonòmic d'Esport o el director general de l'Esport de la conselleria de Cultura, Educació i Esport, assistit pels tècnics per ell designats.  
La dita comissió mixta tindrà les funcions següents:  
Instruir la convocatòria d'ajudes objecte d'este conveni.  
Proposar les resolucions provisionals i definitives previstes en la convocatòria d'ajudes.  
Informar sobre l'execució i subvencions de les obres.  
Resoldre aquells conflictes i/o interpretacions que siguen necessàries per al desenvolupament del Pla.  
Novena. Termini de vigència  
La vigència del present conveni s'estén des del dia de la data fins que queden liquidades les obligacions econòmiques que, per a la Generalitat, es deriven de la seua programació, les quals seran definides en la resolució definitiva.  
En cas que es reprogramen les anualitats de la subvenció de la Generalitat, tal com preveu la clàusula quarta, la vigència d'este conveni s'estendrà fins al 31 de desembre de l'any en què estiga programada l'última anualitat, i es considerarà modificat sense necessitat de més tràmits.  
Deu. Clàusula de resolució  
El present conveni podrà ser resolt per acord de les parts que el subscriuen, no obstant això, el Govern Valencià i cada diputació provincial podran resoldre'l si durant la seua vigència no s'executen les prestacions previstes en este o no es complixen els terminis convinguts.  
Onze. Règim de penalització  
Els òrgans de contractació donaran compte a la conselleria de Cultura, Educació i Esport de les demores en l'execució de les obres i establiran en els plecs de condicions de la contractació el règim de penalitzacions regulat en l'article 95.3 del Text Refós de la Llei de Contractes de les Administracions Públiques. En cas d'arribar a resoldre's la imposició de penalitzacions, estes es repercutiran com a ingrés de les administracions, d'acord amb percentatge de la seua aportació.  
S'aplicarà el que disposa l'article 37 de la Llei 38/2003, de 17 de novembre, General de subvencions, pel que fa al reintegrament de les quantitats percebudes en concepte de subvenció.  
Dotze. Incidències  
La tramitació i resolució de les incidències serà competència dels òrgans competents de cada administració, amb un informe previ de la comissió mixta creada a l'empara d'este conveni .  
En prova de conformitat, les parts firmen el present document, en sis exemplars, al lloc i en la data al principi indicats.  
El conseller de Cultura, Educació i Esport   
Alejandro Font de Mora Turón  
El president de la Diputació Provincial d'Alacant  
José Joaquín Ripoll Serrano   
El president de la Diputació Provincial de Castelló   
Carlos Fabra Carreras  
El president de la Diputació Provincial de València  
Fernando Giner Giner   
La secretaria de la Diputació Provincial d'Alacant   
Amparo Koninckx Frasquet  
El secretari de la Diputació Provincial de Castelló  
Manuel Marín Herrera   
El secretari de la Diputació Provincial de València   
José Manuel Chirivella Moret   
BASES PER A LA FORMACIÓ I GESTIÓ DEL PLA D'INSTAL·LACIONS ESPORTIVES 2007-2012  
1) Objectius:  
El Pla d'Instal·lacions Esportives 2007-2012 pretén distribuir les aportacions econòmiques de les diputacions provincials i la Generalitat, en col·laboració amb els municipis, d'una manera objectiva i racional, de manera que puguen obtindre's els majors beneficis socials i econòmics de les inversions públiques.   
Estes bases tenen com a objectiu establir els programes i procediments que les diverses convocatòries de les diputacions provincials han de complir, i constituïxen la normativa que haurà de regir la formació i gestió del Pla d'Instal·lacions Esportives per als anys 2007 i següents, com a conseqüència dels convenis subscrits entre la Generalitat i les diputacions provincials per a l'execució d'aquell.  
2) Determinacions generals:  
El present pla està obert a tots els municipis, mancomunitats i entitats locals menors de la província, excloent-ne les capitals de província per estar en execució o en estudi els corresponents convenis singulars d'interés general.  
3) Descripció de les inversions a incloure:  
El Pla d'Instal·lacions Esportives tindrà cinc tipus diferents d'actuacions:  
TIPUS A. Construcció o reforma integral d'espais esportius de xicoteta entitat, dirigits preferentment a xicotets municipis  
TIPUS B. Construcció de nous espais esportius  
TIPUS C. Construcció de nous espais esportius, reforma integral d'instal·lacions esportives existents  
TIPUS D. Construcció o reforma d'espais esportius tradicionals   
TIPUS E. Incorporació d'equipament esportiu   
El present pla estarà compost dels programes següents:  
PROGRAMA DE MILLORA I AMPLIACIÓ DE LA XARXA BÀSICA D'INSTAL·LACIONS ESPORTIVES EN ENTITATS LOCALS DE LA PROVÍNCIA  
Este programa inclou les actuacions següents:  
TIPUS A. Construcció o reforma integral d'espais esportius de xicoteta entitat, dirigits preferentment a xicotets municipis  
Es consideren com a tals: les obres de reparació, o de millora de les instal·lacions existents, així com la construcció de noves unitats esportives.  
El límit del pressupost per a coneixement de l'administració contingut en els projectes presentats a incloure en ambdós programes, incloent-hi els honoraris de redacció del projecte, direcció de l'obra, direcció d'execució i seguretat i salut, no podrà excedir 120.202,42 euros (IVA inclòs).  
TIPUS B. Construcció de nous espais esportius  
Es consideren com a tals: les obres de construcció de noves unitats esportives o espais complementaris a l'esport; d'esta manera s'incrementa l'oferta esportiva de la xarxa bàsica d'instal·lacions esportives existents.  
El pressupost per a coneixement de l'administració contingut en els projectes presentats a incloure en ambdós programes, inclosos els honoraris de redacció del projecte, direcció de l'obra, direcció d'execució i seguretat i salut, estarà comprés entre 120.202,42 € i 300.000 € (IVA inclòs).  
TIPUS C. Construcció de nous espais esportius, reforma integral d'instal·lacions esportives existents  
Es consideren com a tals: les obres de construcció de noves unitats esportives d'una certa entitat, la reforma integral de poliesportius o espais esportius existents, el cobriment de piscines existents. En esta tipologia d'intervenció s'haurà d'incloure la incorporació d'energies renovables, o, almenys, la seua preinstal·lació.  
El pressupost per a coneixement de l'administració contingut en els projectes presentats a incloure en ambdós programes, incloent-hi els honoraris de redacció del projecte, direcció de l'obra, direcció d'execució i seguretat i salut, estarà comprés entre 300.000 € i 2.000.000 € (IVA inclòs).  
2. PROGRAMA PER AL FOMENT A L'ESPORT TRADICIONAL  
Este programa inclou les actuacions següents:  
TIPUS D. Construcció o reforma d'espais esportius tradicionals   
Es consideren com a tals: les obres de construcció de nous espais esportius tradicionals, així com la seua reforma parcial o total i posada en servici.  
El pressupost per a coneixement de l'administració contingut en els projectes presentats a incloure en ambdós programes, incloent-hi els honoraris de redacció del projecte, direcció de l'obra, direcció d'execució i seguretat i salut, no podrà excedir 300.000 € (IVA inclòs).  
PROGRAMA DE MILLORA DE LA GESTIÓ D'INSTAL·LACIONS ESPORTIVES EXISTENTS  
Este programa inclou les actuacions següents:  
TIPUS E. Incorporació d'equipament esportiu   
Es consideren com a tals: tant la millora de sòls esportius com la incorporació d'equipament esportiu pròpiament dit, amb l'objectiu de millorar i ampliar l'oferta esportiva existent.   
Així mateix, es proposa incorporar energies renovables a les instal·lacions existents, en qualsevol de les seues modalitats: plaques solars fotovoltaiques, col·lectors solars tèrmics, calderes de biomassa, residus sòlids, biogàs, bombes de calor adaptades al terreny, màquines de producció de fred per absorció, etc.  
El pressupost per a coneixement de l'administració contingut en els projectes presentats per a ambdós programes, incloent-hi els honoraris de redacció del projecte, direcció de l'obra, direcció d'execució i seguretat i salut, no podrà excedir 300.000 € (IVA inclòs).  
Prioritats  
Es consideraran prioritàries aquelles obres en què concórreguen les circumstàncies següents:  
1. Dèficit d'instal·lacions esportives de la localitat i de la comarca a què pertanga el municipi o, si és el cas, zona d'influència.  
2. Grau d'ocupació previst: nombre d'esportistes per edats, disciplines esportives, horaris d'utilització, i totes aquelles que es consideren oportunes per al major coneixement de l'ús de la instal·lació.  
3. Nivell d'activitat esportiva existent (escoles, clubs) a la localitat.  
4. Garantia que l'entitat local sol·licitant puga disposar de mitjans suficients i adequats per al manteniment i gestió de la instal·lació esportiva, acreditant la cobertura dels costos, tant de personal com de manteniment de la instal·lació.  
5. Aquelles destinades a municipis en què les instal·lacions esportives siguen un servici de prestació obligatòria i no les tinguen.  
En tot cas, per a l'adjudicació de les ajudes es tindran en compte els fons disponibles en relació amb la suma total de les sol·licituds, i s'exclouran aquelles peticions que excedisquen les possibilitats pressupostàries.  
5) Pressupost subvencionable  
Es denomina pressupost PID al pressupost subvencionable, que podrà ser, segons el parer de la Comissió Mixta, inferior a la petició realitzada. El percentatge de subvenció s'aplicarà sobre el pressupost PID, i l'excés d'este, si n'hi ha, serà a càrrec exclusivament de l'ajuntament.  
En cap cas el pressupost PID inclourà el cost d'adquisició dels terrenys objecte de la construcció de les obres subvencionades.  
El pressupost PID podrà incloure les quantitats corresponents als honoraris de direcció de l'obra, direcció d'execució i, aprovació del pla i seguiment de seguretat i salut.  
Únicament s'inclourà una obra per municipi, excloent-ne expressament qualsevol sol·licitud de finançament d'adquisició de terrenys per a ampliació o construcció d'instal·lacions esportives.  
Els projectes hauran de referir-se necessàriament a obres completes, i es consideren com a tals les susceptibles de ser entregades a l'ús general o al servici corresponent, sense perjuí de les ampliacions de què, posteriorment, puguen ser objecte, i comprendran tots i cada un dels elements que siguen necessaris per a la utilització de les instal·lacions.  
Queden excloses d'esta convocatòria les obres que tinguen caràcter de manteniment o conservació, és a dir, aquelles el menyscabament de les quals s'ha produït en el temps, pel natural ús de la instal·lació esportiva, excepte remoció integral.  
6) Finançament  
El Pla d'Instal·lacions Esportives es nodrirà dels recursos que amb este fi determine la diputació provincial, així com dels que li assigne la Generalitat i els que aporten els ajuntaments que s'incloguen en el mencionat pla.  
No es concediran crèdits de la Caixa de Cooperació de la Diputació Provincial per a finançar les obres incloses en el present pla.  
Els percentatges de finançament de cada una de les obres que s'incloguen en el Pla seran els següents:  
PROGRAMA DE MILLORA I AMPLIACIÓ DE LA XARXA BÀSICA D'INSTAL·LACIONS ESPORTIVES EN ENTITATS LOCALS DE LA PROVÍNCIA  
TIPUS A. Construcció o reforma integral d'espais esportius de xicoteta entitat, dirigits preferentment a xicotets municipis  
Aportants Percentatge de  
 finançament  
conselleria de Cultura, Educació i Esport 45%  
Diputació provincial de ?????. 45%  
Ajuntaments 10%  
TOTAL 100%  
TIPUS B. Construcció de nous espais esportius  
Aportants Percentatge de  
 finançament  
conselleria de Cultura, Educació i Esport 40%  
Diputació provincial de ?????. 40%  
Ajuntaments 20%  
TOTAL 100%  
TIPUS C. Construcció de nous espais esportius, reforma integral d'instal·lacions esportives existents  
Aportants Percentatge de  
 finançament  
conselleria de Cultura, Educació i Esport 33,33%  
Diputació provincial de ?????. 33,33%  
Ajuntaments 33,33%  
TOTAL 100%  
2. PROGRAMA PER AL FOMENT A L'ESPORT TRADICIONAL  
TIPUS D. Construcció o reforma d'espais esportius tradicionals  
   
Aportants Percentatge de  
 finançament  
conselleria de Cultura, Educació i Esport 40%  
Diputació provincial de ?????. 40%  
Ajuntaments 20%  
TOTAL 100%  
3. PROGRAMA DE MILLORA DE LA GESTIÓ D'INSTAL·LACIONS ESPORTIVES EXISTENTS  
TIPUS E. Incorporació d'equipament esportiu   
Aportants Percentatge de  
 finançament  
conselleria de Cultura, Educació i Esport 33,33%  
Diputació provincial de ?????. 33,33%  
Ajuntaments 33,33%  
TOTAL 100%  
7) Comissió mixta  
Es crearà una comissió mixta, en cada una de les províncies, per a la coordinació dels referits plans, que estarà composta per:  
El diputat d'esports de la corresponent diputació provincial, assistit pels tècnics per ell designats.  
El secretari autonòmic d'esport i/o el director general de l'esport de la conselleria de Cultura, Educació i Esport, assistit pels tècnics per ell designats.  
La dita comissió mixta tindrà les funcions següents:  
Instruir la convocatòria d'ajudes objecte d'este conveni  
Proposar les resolucions provisionals i definitives previstes en la convocatòria d'ajudes.  
Informar sobre l'execució i subvencions de les obres.  
Resoldre aquells conflictes i/o interpretacions que siguen menester per al desenvolupament del Pla.  
La proposta d'obres a incloure en el Pla d'Instal·lacions Esportives es formularà per esta comissió mixta a la diputació provincial corresponent i a la conselleria de Cultura, Educació i Esport.   
Quedaran exclosos del present pla els ajuntaments i altres ens locals deutors de la Generalitat i/o les diputacions provincials, d'acord amb la legislació vigent.  
8) Procediment   
8.1. Sol·licituds:  
8.1. A) Documentació  
Els ajuntaments, mancomunitats i ens locals menors formularan les seues sol·licituds i adjuntaran la documentació següent:  
Certificació de l'acord plenari pel qual se sol·licite ser beneficiari del Pla d'Instal·lacions Esportives 2007-2012.  
La documentació tècnica, que es presentarà en format DIN A3, constarà de:  
Memòria descriptiva de l'actuació, indicant el programa de necessitats, la seua justificació i el desenvolupament projectual que es pretén escometre, amb indicació de les tècniques i materials a emprar.  
Documentació gràfica; s'hauran d'adjuntar els plans d'emplaçament i situació, plantes, alçats, seccions i tots aquells necessaris precisos per a una completa comprensió i valoració de la proposta presentada.  
Full resum de pressupost estimat per capítols, indicant el cost o pressupost total (GG, BI, IVA, etc.), honoraris tècnics de redacció de projectes i direccions facultatives d'obres.  
Aquelles entitats locals que puguen tindre ja redactat un projecte bàsic i/o d'execució, hauran d'entregar únicament i exclusivament la documentació anteriorment descrita.  
Compromís econòmic que haurà de contindre els punts següents  
- Manifestació expressa de tindre previstos els crèdits pressupostaris suficients per a atendre l'aportació que comprometen, i si no n'hi ha, compromís de preveure immediatament la dotació dels dits crèdits.  
- L'acord serà formalitzat pels ajuntaments, segons el model que facilite la diputació provincial, indicant el cost de l'obra a executar, els fons que procedixen de pressupostos propis o de crèdits bancaris i, si és el cas, de les institucions cofinançadores, amb desglossament de les quantitats a satisfer per cada entitat i el concepte d'estes.  
L'alteració substancial de les seues clàusules podrà determinar l'exclusió de ser beneficiari del Pla.  
Certificació acreditativa de la disponibilitat de les instal·lacions esportives sobre les quals actuar.  
Certificat de propietat de terrenys o immobles en què es pretén realitzar l'obra.  
En cas que no siga propietari dels terrenys o immobles, fotocòpia compulsada del document de cessió per un període no inferior a 20 anys.  
Si l'entitat local sol·licitant tinguera només el dret d'ús, serà necessari adjuntar el document que acredite l'autorització expressa del propietari d'estos per a realitzar l'obra.  
Certificat urbanístic dels terrenys, segons la figura de planejament vigent en el municipi, indicant-ne la classificació (urbà, urbanitzable o no urbanitzable) dels terrenys i la seua qualificació (usos assignats).  
Certificat de disponibilitat dels cabals d'aigua necessaris per a l'execució i manteniment de l'obra de què es tracte.  
L'acreditació dels aspectes relatius als punts 2, 3, 4 i 5 de l'apartat 4) de les presents bases.  
Si l'obra a executar és una piscina coberta, o un cobriment d'una piscina a l'aire lliure existent, pla de viabilitat per al seu manteniment, elaborat per tècnic competent.  
Certificat en què l'entitat sol·licitant garantisca que la instal·lació es mantindrà oberta el públic.  
8.1. B) Lloc i termini de presentació  
El termini de presentació de sol·licituds serà d'un mes des de l'endemà de la publicació de la present convocatòria en el Butlletí Oficial de la Província, i preferentment es presentarà en el lloc que es determine en la mencionada convocatòria.  
9) Selecció, valoració i quantia de la subvenció  
La selecció de les entitats locals susceptibles de subvenció, sobre la base dels criteris i prioritats de les presents bases, les durà a terme la comissió mixta, que valorarà i analitzarà la documentació presentada, efectuant les comprovacions que siguen procedents.  
A fi de facilitar la millor avaluació de les sol·licituds, la comissió mixta podrà requerir a les entitats locals sol·licitants l'ampliació o millora de la informació continguda en els documents presentats o sol·licitats.  
9.3 Les sol·licituds de les entitats locals que siguen seleccionades com a possibles beneficiàries de subvenció, es valoraran d'acord amb el que establixen les presents bases i de la consignació econòmica disponible, per a la qual cosa s'elaborarà una relació de sol·licituds, seleccionades per orde de prioritat.  
9.4 Les sol·licituds inicialment seleccionades i que per falta de consignació pressupostària no puguen ser ateses quedaran en reserva, i podran ser tingudes en compte per l'orde de prioritat establit en la resolució, en cas de produir-se alguna renúncia dels beneficiaris, o la desestimació o la revocació de l'ajuda concedida.  
10) Resolució  
10.1. En el termini màxim d'un mes des de la finalització del termini de presentació de sol·licituds i una vegada realitzada la valoració d'estes, la comissió mixta aprovarà la resolució provisional, que serà comunicada a totes les entitats sol·licitants.  
10.2. Les entitats incloses en resolució provisional de concessió hauran de presentar, en el termini de dos mesos, la documentació següent:  
Projecte d'execució de les obres a subvencionar.  
Acta de nomenament de la direcció facultativa, quant a obra i instal·lacions i seguretat i salut, assenyalant les dades d'identificació del tècnic o tècnics (NIF, domicili, telèfon, codi postal i localitat).  
Estudi geotècnic dels terrenys on es ubicarà la instal·lació; en aquells casos d'ampliació, reforma o reparació serà suficient el corresponent al projecte inicial.  
Acord adoptat per l'òrgan competent de l'ens local en què es faça constar la voluntat de realitzar les obres subvencionades, assumint el compromís de finançament d'estes, inclús dels sobrecostos que puguen originar-se sobre el pressupost per al qual es concedix la subvenció.  
10.3 Conclòs el termini de remissió de la documentació corresponent per les entitats subvencionades de manera provisional, es procedirà a efectuar la resolució de la convocatòria en què s'aprovaran de manera definitiva les subvencions.  
En la resolució definitiva de les subvencions concedides figuraran els fins i l'import d'estes.  
10.4 En cas que alguna de les entitats incloses en la resolució provisional renuncie o no haja presentat la documentació requerida, es considerarà com a renúncia o desistiment a la inclusió com a beneficiària del Pla, i es procedirà d'acord amb el punt 9.4 de les presents bases, seguint per a este cas allò que s'ha estipulat en el punt 10.2, i resolent definitivament en conseqüència.  
10.5 La notificació de la resolució definitiva es realitzarà a tots els beneficiaris, i es publicarà en el DOGV i en el BOP de cada província.  
11) Concurrència  
Quan s'obtinguen concurrentment subvencions compatibles concedides per a l'execució d'una mateixa obra pel beneficiari, l'import d'aquelles no podrà ser en cap cas de tal quantia que, aïllada o conjuntament amb subvencions de la pròpia administració, d'altres administracions públiques, d'altres ens públics o privats o de particulars, nacionals o estrangers, supere el cost de les obres a desenvolupar pel beneficiari.  
12) Gestió dels projectes d'inversió  
12.1 L'òrgan de contractació dels ens locals iniciarà l'expedient de contractació, després de la recepció de la resolució definitiva, amb l'elaboració de les actuacions prèvies.  
El procediment de la contractació de l'execució de l'obra haurà d'ajustar-se inexcusablement al Text Refós de la Llei de Contractes de les Administracions Públiques, així com al que disposa el pressupost-document presentat i, si és el cas, als criteris assenyalats pels tècnics de la conselleria de Cultura, Educació i Esport.   
L'expedient de contractació haurà d'incloure entre les clàusules del plec de condicions, una en què conste l'obligació del contractista de posar a costa seu, des de l'inici de les obres i fins a la seua total terminació, un cartell informatiu de què es tracta d'una obra del Pla d'Instal·lacions Esportives i el model del qual serà facilitat per la Generalitat, amb la sol·lictud prèvia dels contractistes i ajuntaments corresponents.  
12.2 L'òrgan de contractació comunicarà a la Generalitat i a la diputació provincial les adjudicacions, incidències, reformats addicionals, complementaris, etc., que es produïsquen en l'execució de les inversions, i assumirà la direcció tècnica de les obres.  
La direcció tècnica de les obres comunicarà a la Secretaria Autonòmica d'Esport o a la diputació provincial, l'estat d'execució de les obres amb expressió del compliment del programa d'actuació previst, almenys en:  
Rasanteig de la fonamentació.  
Cobriment i tancaments.  
Comprovació de les instal·lacions.  
En cas de produir-se modificacions del contracte d'obres, caldrà ajustar-se a allò que s'ha especificat en l'art. 146 del Text Refós de la Llei de Contractes de les Administracions Públiques, i es notificarà a les administracions implicades. L'aprovació dels projectes modificats no implica un augment de la subvenció, per tant l'ajuntament haurà de fer front a l'augment de l'import d'este.  
12.3 En cas que les obres s'adjudiquen amb baixa es reduirà l'import de les aportacions en el percentatge de la baixa només en aquells casos en què el pressupost d'adjudicació siga inferior al pressupost que se subvenciona en el Pla.  
12.4 Gestió de les obres del tipus "C", "D" i "E"  
Tots els projectes tècnics d'execució d'obres del tipus "C", "D" i "E", inclosos en el Pla d'Instal·lacions Esportives i continguts en la resolució definitiva seran supervisats, després de la recepció de l'acta de replantejament, pels tècnics de la Secretaria Autonòmica d'Esport, en un termini de dos mesos des de la recepció d'estos i de la dita acta en la Secretaria Autonòmica d'Esport, així com, l'aprovació del programa d'actuació que garantisca l'execució de les obres en els exercicis per als quals es concedix la subvenció i dins dels terminis previstos.  
Les actes de comprovació de replantejament i la recepció de l'obra requerirà la presència d'un representant tècnic de la conselleria de Cultura, Educació i Esport, que podrà ser assistit per un representant de la diputació provincial; per a la qual cosa l'òrgan de contractació comunicarà, amb la suficient antelació, la data assenyalada per a la realització d'aquelles.  
La inspecció de les obres serà realitzada per tècnics de la conselleria quan així ho requerisca el desenvolupament d'estes.  
La conselleria de Cultura, Educació i Esport de la Generalitat realitzarà la supervisió de les certificacions d'obra, tant les ordinàries com les de liquidació.  
12.5 Gestió de les obres del tipus "A i B"  
Els projectes tècnics o memòries valorades d'obres del tipus "A o B" incloses en el Pla d'Instal·lacions Esportives i continguts en la resolució definitiva seran supervisats pels servicis tècnics de la diputació provincial amb caràcter general, després de la recepció de l'acta de replantejament, en un termini de dos mesos des de la recepció d'estos i de la dita acta, així com, l'aprovació del programa d'actuació que garantisca l'execució de les obres en els exercicis per als quals es concedix la subvenció i dins dels terminis previstos.  
Les actes de comprovació de replantejament i la recepció de l'obra requerirà la presència d'un representant tècnic de la diputació provincial que corresponga, per a la qual cosa l'òrgan de contractació comunicarà, amb la suficient antelació, la data assenyalada per a la realització d'aquelles.  
La inspecció de les obres serà realitzada per tècnics de la diputació provincial quan així ho requerisca el desenvolupament d'estes.  
La diputació provincial realitzarà la supervisió de les certificacions d'obra, tant les ordinàries com les de liquidació.   
En les obres de tipus "A i B", la diputació provincial remetrà a la Secretaria Autonòmica d'Esport l'estat d'execució de les inversions en els punts següents:  
- Acords d'adjudicació.  
- Actes de comprovació de replantejament i actes de recepció.  
- Incidències en l'execució.  
- Estat d'execució de l'obra.  
- Lliuraments dels fons realitzats.  
12.6 L'incompliment per part dels ajuntaments dels tràmits continguts en este article, així com, dels terminis o procediments, podrà ser causa de pèrdua de la subvenció.  
13) Lliuraments dels fons  
Cada diputació provincial abonarà als ajuntaments la seua aportació i la de la Generalitat en concepte de subvenció de capital. Les aportacions a realitzar per les diputacions provincials i per la conselleria de Cultura, Educació i Esport, requeriran la certificació prèvia d'obra executada, firmada pel director d'obra i aprovada per l'òrgan competent de l'òrgan de contractació, visada pel Servici d'Infraestructures i Equipament Esportiu de la Secretaria Autonòmica d'Esport de la conselleria de Cultura, Educació i Esport en les obres del tipus C, D i E, i per l'òrgan que corresponga en cada una de les diputacions provincials per a les obres de tipus A i B.  
Les certificacions d'obra no podran ser preses de raó a l'efecte d'endós fins que no estiguen informades favorablement pels servicis tècnics anteriorment expressats.  
La Generalitat podrà requerir qualsevol informació relativa a estes inversions i als expedients tant a les diputacions provincials com als ajuntaments beneficiaris.  
14) Incidències  
La resolució dels conflictes i/o interpretacions que siguen menester per al desenvolupament del Pla serà competència de la comissió mixta que es crearà per a la coordinació dels plans.